34. Finantsaruanne Euroopa Põllumajanduse Arendus- ja Tagatisfondi (EAGGF) Tagatisrahastu kohta - 2004. Eelarveaasta {SEK(2005) 1632} /* KOM/2005/0633 lõplik */





[pic] | EUROOPA ÜHENDUSTE KOMISJON | Brüssel 14.12.2005 KOM(2005) 633 lõplik 34. FINANTSARUANNE EUROOPA PÕLLUMAJANDUSE ARENDUS- JA TAGATISFONDI (EAGGF) TAGATISRAHASTU KOHTA– 2004. EELARVEAASTA –{SEK(2005) 1632} SISUKORD 1. EELARVEMENETLUS 3 1.1. 2004. aasta esialgne eelarveprojekt 3 1.2. 2004. aasta eelarveprojekt 3 1.3. 2004. aastat käsitlev kirjalik muutmisettepanek 3 1.4. 2004. aasta eelarve vastuvõtmine 3 1.5. Paranduseelarve nr 1/2004 3 1.6. Paranduseelarve nr 10/2004 3 2. KASSAJÄÄK JA ASSIGNEERINGUTE HALDAMINE 4 A. ASSIGNEERINGUTE HALDAMINE 4 2.1. 2004. aastal kasutusel olevad assigneeringud 4 2.2. 2004. aastal kasutusel olevate assigneeringute kasutamine 4 2.3. Automaatselt ülekantavad summad aastast 2003 aastasse 2004 5 2.4. Aastast 2003 mitteautomaatselt ülekantud summad 5 2.5. Tagatisrahastu piires tehtavad ümberpaigutused 6 B. ETTEMAKSED 6 2.6. Liikmesriikidele tehtavad ettemaksed 6 3. 2004.AASTA EELARVE TÄITMINE 7 4. MÄRKUSED EELARVE TÄITMISE KOHTA 7 4.1. Alamrubriik 1a 7 4.2. Alamrubriik 1b 8 4.3. Jaotus kululiigi kaupa 9 LISA – EELARVEAASTA 2004 – EAGGF TAGATISRAHASTU ASSIGNEERINGUTELÕPLIK TÄITMINE 10 Märkus : käesolevale aruandele on lisatud komisjoni talituste töödokument. Kõnealuse (ingliskeelse) töödokumendi terviktekst ja sellele lisatud (prantsuskeelsed) tabelid leiab põllumajanduse peadirektoraadi veebisaidilt. EELARVEMENETLUS 2004. aasta esialgne eelarveprojekt Komisjon võttis 2004. aasta esialgse eelarveprojekti (mis sisaldab kalkulatsioone EL-10 kohta) vastu ja esitas selle eelarvepädevatele institutsioonidele 2003. aasta mais. EAGGF tagatisrahastule kavandatud assigneeringud moodustasid kokku 47 873,9 miljonit eurot, millest 41 337,9 miljonit eurot oli ette nähtud alamrubriigi 1a ja 6 536,0 miljonit eurot alamrubriigi 1b jaoks. 2004. aasta eelarveprojekt Nõukogu võttis 2004. aasta eelarveprojekti (mis sisaldab kalkulatsioone EL-10 kohta) vastu 2003. aasta juulis. Alamrubriigi 1a assigneeringuid vähendati esialgse eelarveprojektiga võrreldes 160,0 miljoni euro võrra, sellal kui alamrubriigi 1b assigneeringud jäeti samale tasemele kui esialgses eelarveprojektis. 2004. aastat käsitlev kirjalik muutmisettepanek 2003. aasta oktoobri lõpus võttis komisjon vastu 2004. aasta esialgse eelarveprojekti (mis sisaldab kalkulatsioone EL-10 kohta) muutmisettepaneku nr 2, milles määrati vajalikeks assigneeringuteks 46 781,4 miljonit eurot, millest 40 245,4 miljonit eurot eraldati alamrubriigile 1a ja 6 536,0 miljonit eurot maaelu arendamiseks (alamrubriik 1b). 2004. aasta eelarve vastuvõtmine 2004. aasta eelarve (EL-15) võeti vastu 2003. aasta detsembris. EAGGF tagatisrahastule kavandatud assigneeringud moodustasid kokku 44 761,4 miljonit eurot, millest 39 958,4 miljonit eurot oli ette nähtud alamrubriigi 1a ja 4 803,0 miljonit eurot alamrubriigi 1b jaoks. Paranduseelarve nr 1/2004 2004. aasta aprillis suurendasid eelarvepädevad institutsioonid paranduseelarvega nr 1/2004 EAGGF tagatisrahastule eelarves (EL-25) ettenähtud assigneeringuid 46 781,4 miljonile eurole, mis jagunes järgmiselt: - alamrubriigi 1a puhul määrati assigneeringute suuruseks 40 245,4 miljonit eurot, - alamrubriigi 1b puhul määrati assigneeringute suuruseks 6 536,0 miljonit eurot. Paranduseelarve nr 10/2004 Põllumajandusturgude soodus areng aastatel 2003/2004 põhjustas EAGGF tagatisrahastu 2004. aasta esialgse eelarve assigneeringute olulise alakasutamise. Pidades silmas struktuurifondide suurenenud nõudlust maksete assigneeringute järele, tegi komisjon ettepaneku vähendada EAGGF tagatisrahastu assigneeringuid paranduseelarvega 10/2004, mille Euroopa Parlament võttis vastu 2. detsembril 2004. Kõnealune vähendamine hõlmas ainult alamrubriigiga 1a seotud kavasid ja selle summa oli 1,7 miljardit eurot. Selle tulemusena vähendati eelarve assigneeringud kokku 46 781,4 miljonilt eurolt 45 081,4 miljonile eurole järgmiselt: - alamrubriigi 1a puhul vähendati 2004. aasta assigneeringuid 38 545,4 miljonile eurole, - alamrubriigi 1b puhul jäeti 2004. aasta assigneeringuid 6 536,0 miljoni euro tasemele. KASSAJÄÄK JA ASSIGNEERINGUTE HALDAMINE A. ASSIGNEERINGUTE HALDAMINE 2004. aastal kasutusel olevad assigneeringud Lõpuks moodustasid kasutada olevad assigneeringud kokku 45 080 785 000 eurot. Eelarvepädevad institutsioonid kiitsid heaks 41 200 000 euro mitteautomaatse ülekande aastast 2003. 2004. aastal kasutusel olevate assigneeringute kasutamine Eelarvetoimingud Järgmises tabelis on esitatud üksikasjalik ülevaade 2004. aasta eelarvetoimingutest. EUR 1. Kasutusel olevad assigneeringud – tavaassigneeringud – mitteautomaatselt ülekantavad summad 2. Kulukohustused – tavaassigneeringutest kaetavad liikmesriikide kulud – mitteautomaatselt ülekantavatest summadest kaetavad kulud – otsetoetused Kulukohustused kokku 3. Väljamaksed – tavaassigneeringutest kaetavad liikmesriikide kulud – mitteautomaatselt ülekantavatest summadest kaetavad kulud – otsetoetused Väljamaksed kokku 4. Automaatselt ülekantavad summad – tavaassigneeringutest kaetavad liikmesriikide kulud – mitteautomaatselt ülekantavatest summadest kaetavad kulud – otsetoetused Automaatselt ülekantavad summad kokku 5. Mitteautomaatselt ülekantavad summad 6. Tühistatud assigneeringud (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0,00 0,00 1 452 205 397,83 1 452 205 397,83 49 500 000,00 311 940 802,99 | Automaatselt ülekantavad summad Automaatselt ülekantavateks summadeks on kulukohustuste ja väljamaksete vahe. 2004. aastal moodustasid assigneeringud, mille komisjon oli sidunud kulukohustustega 1 452,21 miljonit eurot, kuid eelarveaasta lõpuks ei oldud sooritatud ühtki makset. Mitteautomaatselt ülekantavad summad Vastavalt finantsmääruse (nõukogu 25. juuni 2002. aasta määrus (EÜ, Euratom) nr 1605/2002) artiklitele 9 ja 149 otsustas komisjon kanda üle aastast 2004 aastasse 2005 kokku 49,50 miljonit eurot järgmiselt: - 8,3 miljonit eurot punkti 05.040101 „Investeeringud põllumajandusettevõtetesse“, - 8,1 miljonit eurot punkti 05.040107 „Põllumajanduskeskkond“, - 2,5 miljonit eurot punkti 05.040109 „Põllumajandustoodete töötlemise ja turustamise parandamine“, - 14,2 miljonit eurot punkti 05.040110 „Metsandus – endine süsteem“, - 9,6 miljonit eurot punkti 05.040112 „Maapiirkondade kohandamise ja arengu edendamine“, - 6,3 miljonit eurot punkti 05.040113 „Muud maaelu arendamise meetmed“, - 0,5 miljonit eurot punkti 17.010404 „Prooviuuring: kariloomade epideemiate alane riskirahastamismudel – halduskorralduskulud“. Automaatselt ülekantavad summad aastast 2003 aastasse 2004 Järgmises tabelis on esitatud ülevaade kõnealuste summade kasutamisest aastal 2004. EUR 1. Ülekantud kulukohustused – liikmesriikide kulud – otsetoetused Kokku 2. Ülekandmisest tulenenud vabanenud summad – liikmesriikide kulud – otsetoetused Kokku 3. Toetused – liikmesriikide kulud – otsetoetused Toetused kokku 4. Tühistatud assigneeringud (= 1 + 2 – 3) – liikmesriikide kulud – otsetoetused Tühistatud ülekantud summad kokku | – 290 027 351,56 290 027 351,56 – (4 980 533,16) (4 980 533,16) – 271 092 704,60 271 092 704,60 13 954 113,80 13 954 113,80 | Aastast 2003 mitteautomaatselt ülekantud summad Vastavalt finantsmääruse (nõukogu määrus (EÜ, Euratom) nr 1605/2003) artiklitele 9 ja 149 otsustas komisjon kanda üle aastast 2003 aastasse 2004 kokku 41,20 miljonit eurot. Ülekantud summa jagunes punkti 05.040109 (B01-4060) „Põllumajandustoodete töötlemise ja turustamise parandamine“ jaoks ette nähtud 8,7 miljoniks euroks ja punkti 05.040111 (B01-4070) „Metsandus – uus süsteem, artikkel 31“ jaoks ette nähtud 32,5 miljoniks euroks. Tagatisrahastu piires tehtavad ümberpaigutused 2004. aastal kiitsid eelarvepädevad institutsioonid heaks järgmised ümberpaigutused. Peatükkide vaheline ümberpaigutus nr 14/04:[1] - peatükist 17.01 „Tervise- ja tarbijakaitse poliitikavaldkonna halduskulud“(– 1 miljonit eurot) ja peatükist 17.04 „Toidu ohutus, loomade tervishoid, loomade heaolu ja taimetervis“ (– 38,665 miljonit eurot) - peatükki 17.04 „Toidu ohutus, loomade tervishoid, loomade heaolu ja taimetervis“ (+ 39,665 miljonit eurot). Peatükkide vaheline ümberpaigutus nr 07/04 (EAGGFi väline): - peatükist 05.01 „Põllumajanduse halduskulud“(– 0,5 miljonit eurot). Jagude vaheline ümberpaigutus nr 13/04: - peatükist 05.02 „Taimsed saadused“ (– 20 miljonit eurot) ja peatükist 05.03 „Loomsed saadused“ (– 80 miljonit eurot) - peatükki 17.04 „Toidu ohutus, loomade tervishoid, loomade heaolu ja taimetervis“ (+ 100 miljonit eurot). B. ETTEMAKSED Liikmesriikidele tehtavad ettemaksed Igakuised ettemaksed tehtud kulutuste põhjal Nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta)[2] artiklis 7 on sätestatud, et „komisjon teeb igakuiste ettemaksete kohta otsuse akrediteeritud makseasutuste tehtud kulutuste põhjal“. Ettemaksed tehakse liikmesriigile makseasutuse poolt kulutuste tegemise kuule järgneva teise kuu alguses. Seda süsteemi kasutati maksete puhul, mida liikmesriigid tegid alates 16. oktoobrist 2003 kuni 15 oktoobrini 2004. 2004. eelarveaastal oli tehtud ettemaksete netosumma 42 649 720 270,96 eurot. Otsused 2004. aasta ettemaksete kohta Komisjon võttis 2004. eelarveaasta igakuiste ettemaksete kohta vastu kaksteist otsust. Detsembris 2004 tehti otsus täiendava ettemakse kohta, millega kohandati juba tehtud ettemakseid asjaomasesse aastasse kirjendatavate kogukuludega. Ettemaksete vähendamine ja peatamine 2004. aastal vähendati liikmesriikidele tehtavaid ettemakseid 78,36 miljoni euro võrra. 2004. AASTA EELARVE TÄITMINE Põllumajandusturgude üldiselt soodus areng aastatel 2003/2004 ja muud tegurid mõjutasid teatavates 2004. aasta eelarve valdkondades EAGGF tagatisrahastu kulude taset ja põhjustasid assigneeringute olulise alakasutamise. Kõnealuse alakasutuse tõttu ja struktuurifondide kasutuses olevate assigneeringute täiendamiseks vähendati EAGGF tagatisrahastu assigneeringuid 1,7 miljardi euro võrra. 2004. aasta eelarve täitmine ning erinevused kõnealuse eelarve täitmise ning esialgse eelarve (nr 1/2004) ja paranduseelarve (nr 10/2004) assigneeringute vahel on esitatud lisatud tabelis. Esialgses eelarves nr 1/2004 olid EL-25-le ettenähtud assigneeringud 46 781,4 miljonit eurot. Assigneeringuid vähendati paranduseelarvega nr 10/2004 45 081,4 miljoni euroni. Kõnealustest assigneeringutest paigutati 0,5 miljoni euro suurune summa ümber keskkonna peadirektoraadile keskkonnanäitajaid käsitleva uuringu jaoks. Seega oli kasutusel olevate assigneeringute summa 45 080,9 miljonit eurot. 2004. aasta kulud põllumajandusele (sealhulgas kalandus- ja veterinaarmeetmetele) olid 44 719,3 miljonit eurot ning assigneeringute alakasutamine oli – 2061,5 miljonit eurot võrreldes esialgse eelarvega (nr 1/2004). Võttes arvesse assigneeringute vähendamist 1,7 miljardi euro võrra, oli rahastu assigneeringute lõplik alakasutus – 361,5 miljonit eurot, võrreldes paranduseelarves nr 10/2004 kehtestatud assigneeringute tasemega. MÄRKUSED EELARVE TÄITMISE KOHTA Alamrubriik 1a Alamrubriigi 1a eelarveassigneeringuid alakulutati kõikide eelarvepeatükkide lõikes, välja arvatud peatükid 05 07 (Audit) ja 17 04 (Toiduohutus, loomade tervishoid, loomade heaolu ja taimetervis), mille puhul esines vastavate assigneeringute ülekulutamist. Alakulutamine koondus eriti järgmistesse peatükkidesse: - taimsed saadused: alakulutamine hõlmas peamiselt teraviljasektorit ning põllukultuuride, suhkru, kiudtaimede, puu- ja köögiviljade ning veini otsetoetusi; - loomsed saadused: alakulutamine hõlmas peamiselt piimasektorit ja loomalihasektorit. Järgnevalt on lühidalt esitatud eelarve teatavate artiklite rakendamise viisid võrreldes eelarve lõplike assigneeringutega. Artikkel 05 02 01: Teravilja turumeetmed Kõnealust sektorit mõjutasid sise- ja välisturg ning ilmastikutingimused. 2003. aasta vilets saak kogu maailmas tõi kaasa teraviljasektori mitmete toodete kõrgemad maailmaturuhinnad, kui eeldati 2004. aasta eelarve koostamisel. Seepärast olid nii eksporditud teraviljakogused kui ka eksporditoetuste maksed väiksemad, kui eeldati 2004. aasta eelarve koostamisel. Lisaks olid viletsa saagi tõttu ka tootmistoetust saava kartulitärklise kogused väiksemad ning suurema osa eelarveaasta jooksul oli tärklise tootmistoetuse määr null, kuna maisi Rotterdami CIF-maailmatruruhind oli kõrge. Artikkel 05 02 03: Otsetoetused põllukultuuride kasvatamiseks Haritavaid alasid ja saaki käsitlevas liikmesriikide lõplikus teatises (15.02.2004) oli esitatud otsetoetuste kulude tase madalam, kui oli arvesse võetud 2004. aasta eelarve koostamisel. Artikkel 05 02 05: Suhkur Eksporditud suhkrukogused olid oluliselt väiksemad, kui 2004. aasta eelarve koostamisel eeldati. See tõi kaasa väiksemad maksed eksporditoetusteks. Artikkel 05 02 07: Kiudtaimed Alakulutamine tekkis peamiselt puuvillatootjatele makstud väiksematest toetustest, mis oli tingitud Kreekas ja Hispaanias väiksema hulga puuvilla tootmisest, kui oli arvesse võetud 2004. aasta eelarve koostamisel. Artikkel 05 02 08: Puu- ja köögiviljad Eelarve alakulutamine oli peamiselt tingitud asjaomase sektori soodsatest turutingimustest, mis põhjustasid väiksemal hulgal puu- ja köögiviljade turult kõrvaldamise ja banaanide hinnatõusu. Sellest tulenevalt vähenes asjaomane toetuse määr. Seega oli asjaomaste meetmete rahastamise kulud väiksemad kui assigneeringute tase, mida eeldati 2004. aasta eelarve koostamisel. Artikkel 05 02 09: Veinid Väiksemad maksed kõnealuses sektoris tulenesid aastatel 2003/2004 toodetud veini kõrgest kvaliteedist. Seetõttu ei kasutatud erakorralist destilleerimiskava, mis omakorda tõi kaasa väiksema hulga alkoholi riikliku ladustamise ja veini rikastamiseks kasutatava viinamarjavirde väiksemad kogused. Artikkel 05 03 01: Piim Piimaturu soodsad sise- ja välistingimused võimaldasid lõssipulbri ja või väiksemate toetusemäärade kehtestamist, kui oli arvesse võetud 2004. aasta eelarves. Lisaks sellele koguti piima lisamaksu neli korda suuremalt koguselt, kui see, mis võeti aluseks 2004. aasta eelarve koostamisel. Seetõttu suurenes vastavalt kogutud lisamaksu suurus. Artikkel 05 03 02: Loomaliha Väiksemad maksed tulenesid liha ja elusloomade ekspordi vähenemisest, võrreldes 2004. aasta eelarves eeldatuga. Kuna liikmesriikidele maksti loomaliha ostu 2001. aasta erikava rahastamiseks summad välja oodatust varem (2004. aasta asemel 2003. aastal), jäid 2004. aasta eelarves selleks otstarbeks ettenähtud summad kasutamata. Alamrubriik 1b Artikkel 05 04 01: Maaelu arendamine (EL-15) EAGGF tagatisrahastu kasutab alamrubriigi 1b assigneeringuid ajavahemikuks 2000–2006 vastu võetud 89 maaelu arendamise programmi kaasrahastamiseks EL-15 riigis (määrus (EÜ) nr 1257/1999). 2004. aastal maksti kõnealuste programmide tegelike kulude katteks välja 98% kasutada olevatest assigneeringutest. Lisaks sellele maksti välja ka 2003. aastast ülekantud 41,9 miljonit eurot. Eelarveassigneeringuid alakasutati märkimisväärselt järgmiste programmide puhul: investeeringud põllumajandusettevõtetesse, ennetähtaegselt pensionile jäämine (endine süsteem), põllumajanduse keskkonnameetmed (endine süsteem) ja metsandus (endine süsteem). Artikkel 05 04 04: Üleminekuperioodi rahastamisvahend uute liikmesriikide maaelu arengu toetamiseks EAGGF tagatisrahastust Kõnealuse vahendi abil kaasrahastab EAGGF tagatisrahastu vastavalt liigendatud assigneeringutele (määrus (EÜ) nr 1257/1999) kümne uue liikmesriigi maaelu arendamise programme (mis on vastu võetud 2004. aastal) ajavahemikuks 2004–2006. Kõik eelarves ettenähtud summad seoti kulukohustustega ning maksed ulatusid ligikaudu 628,9 miljoni euroni. Jaotus kululiigi kaupa EAGGF tagatisrahastu kulud jagunevad peamiselt kaheks: eksporditoetused ja sekkumismeetmed, s.t otsetoetuste, riikliku ladustamise, turult kõrvaldamise ja sarnaste toimingutega seotud kulud ning muud kulud. Kolmas kulude liik – maaelu arendamine – ei kuulu kummagi liigi alla. Eksporditoetused Eksporditoetuste kulude summa oli 3 384,2 miljonit eurot, mis moodustas 7,6% EAGGF tagatisrahastu 2004. aasta kogukuludest, mis on peaaegu sama kui 2003. aastal. Otsetoetused Kõnealuse rubriigi kulude summa oli 29 824,5 miljonit eurot (17 122,7 miljonit eurot põllukultuuride ja 8 783,2 miljonit eurot eluskarja tarvis), s.t 67% 2004. aasta kogukuludest, mille suurus oli 44 760,5 miljonit eurot. Kõnealune protsent oli peaaegu sama aastal 2003. Otsetoetustena käsitatavad kulud on määratletud 17. mai 1999. aasta määruse (EÜ) nr 1259/1999 (EÜT L 160, lk 113) lisas. Ladustamine Ladustamiskulud olid 322,4 miljonit eurot ehk alla 1% aasta kogukuludest, sellal kui asjaomane määr 2003. aastal oli 2%. Kulud olid peamiselt seotud teravilja (44,7 miljonit eurot), veini (203,2 miljonit eurot) ja sealihaga (30,0 miljonit eurot). Muu Muud sekkumiskulud olid 11 229,3 miljonit eurot, s.t 25% aasta kogukuludest. Kõnealune rubriik hõlmab kulusid, mis ei kuulu eespool nimetatud kululiikide alla. LISA – EELARVEAASTA 2004 – EAGGF TAGATISRAHASTU ASSIGNEERINGUTE LÕPLIK TÄITMINE [pic] [1] 38 665 miljonit eurot artiklitest 17.0401 ja 17.0404 artiklisse 17.0403. [2] EÜT L 160, 26.6.1999, lk 103.